অপরাধ ও শাস্তি

অপরাধ ও শাস্তি (রুশ: Преступлéние и наказáние, উচ্চারণ: প্রিস্তুপ্‌লেনিয়ে ই নাকাজানিয়ে, আ-ধ্ব-ব: [prʲɪstʊˈplʲenʲɪje ɪ nəkɐˈzanʲɪje]) ফিওদর দস্তয়েভস্কি কর্তৃক রুশ ভাষায় রচিত ১৮৬৬ সালে প্রকাশিত উপন্যাস। এর ইংরেজি অনুবাদ ‘Crime and punishment’। উপন্যাসটি সাহিত্য পত্রিকা দ্য রাশিয়ান মেসেঞ্জার-এ ১৯৬৬ সালের ১২ পর্বে প্রকাশিত হয়। ১৯৬৭ সালে তা একত্রে প্রকাশিত হয়। এটা দস্তয়েভস্কির সাইবেরিয়ায় ১০ বছর নির্বাসন শেষে ফিরে এসে লেখা তার দ্বিতীয় দীর্ঘ উপন্যাস। অপরাধ ও শাস্তি উপন্যাসে সেন্ট পিটার্সবার্গের একজন প্রাক্তন আইনের শিক্ষার্থী রোদিওন রাস্কল্‌নিকভের দারিদ্র্যতার কষাঘাতে মানসিক জরাগ্রস্ততা ও নৈতিক দোটানা ফুটে উঠেছে। যে আইন পড়ার খরচ জোগাতে বিভিন্নভাবে অর্থের চেষ্টায় ব্যর্থ হয়ে লোভের বশীভূত হয়ে একজন মহিলা মহাজনকে খুন করার পরিকল্পনা করে। হত্যার আগে তার বিশ্বাস ছিল মহাজনের অর্থ দিয়ে সে তার দারিদ্র্য কাটিয়ে তুলবে এবং মহৎ কাজে মনোনিবেশ করতে পারবে।কিন্তু হত্যাকান্ডের পরে রাস্কল্‌নিকভ প্রচন্ড আত্মগ্লানি, বিভ্রম এবং মানসিক কষ্টে ভুগতে থাকে এবং তার কাজের জন্য নিজের প্রতি ঘৃণা অনুভব করে। এই নৃশংস কাজের উপর তার আত্মপক্ষ সমর্থন পুরোপুরি ভেঙে যায় যখন সে তার কাজের ভয়াবহতা ও বাস্তব ফলাফলের মুখোমুখি হয়। ১৮৬৫ সালের গ্রীষ্মে দস্তয়েভস্কি 'পিয়েরে ফ্রন্সোয়্যাজ লাসেনেয়ার'এর হত্যা মামলা দ্বারা অনুপ্রাণিত হয়ে 'ক্রাইম আ্যন্ড পানিশমেন্ট(অপরাধ ও শাস্তি)' উনপন্যাসটির জন্ম দেন। রদিও রোমানভিচ রাস্কল্‌নিকভ - উপন্যাসের কেন্দ্রীয় চরিত্র। ২৩ বছর বয়সী প্রাক্তন শিক্ষার্থী এবং বর্তমানে বঞ্চিত। দেখতে খুবই সুদর্শন, স্বাভাবিকের চেয়ে লম্বা, কালো চোখ ও গাঢ় বাদামি চুলের অধিকারী। সোফিয়া সেমিওনভনা মার্মেলাদোভা - সোনিয়া ও সোনেচ্‌কা নামেও পরিচিত, সেমিওন জাখারভিচ মার্মেলাদোভের মেয়ে, যার সাথে উপন্যাসের শুরুতেই রাস্কল্‌নিকভের সাক্ষাৎ হয়। আভদত্য রোমানভা রাস্কল্‌নিকভা - রাস্কল্‌নিকভের কর্তৃত্বপূর্ণ কিন্তু দরদী বোন, দুনইয়া বা দুনেচ্‌কা নামেও ডাকা হয়। পুলখেরিয়া আলেক্সাদ্রভনা রাস্কল্‌নিকভা - রাস্কল্‌নিকভের দূরসম্পর্কের আত্মীয়, আশাবাদী এবং স্নেহবতী মা। দিমিত্রি প্রকফিচ ভ্রাজুমিখিন - রাজুমিখিন নামেও পরিচিত, রাস্কল্‌নিকভের বিশ্বস্ত বন্ধু এবং প্রাক্তন আইনের শিক্ষার্থী। রাস্কল্‌নিকভ - রবার্ট উইয়েন পরিচালিত ১৯২৩ সালের মার্কিন চলচ্চিত্র। ক্রাইম অ্যান্ড পানিশমেন্ট - ১৯৩৫ সালের চলচ্চিত্র। এগুবান সুমি ৎ বাৎসু - তেজুকা ওসামুর ১৯৫৩ সালের জাপানি মাঙ্গা। ক্রাইম অ্যান্ড পানিশমেন্ট - লেভ কুলিদ্‌জানভ পরিচালিত ১৯৭০ সালের সোভিয়েত চলচ্চিত্র। রিকস জা রাঙ্গাইস্তস - আকি করিসমাকি পরিচালিত ১৯৮৩ সালের ফিনীয় চলচ্চিত্র। এলু সুত্তিনা কতে - ১৯৮৭ সালের কন্নড় চলচ্চিত্র। ক্রাইম অ্যান্ড পানিশমেন্ট ইন সাবআরবিয়া - ২০০০ সালের মার্কিন চলচ্চিত্র। ক্রাইম অ্যান্ড পানিশমেন্ট - বিবিসি প্রযোজিত ২০০২ সালের টেলিচলচ্চিত্র। ম্যাচ পয়েন্ট - উডি অ্যালেন পরিচালিত ২০০৫ সালের চলচ্চিত্র। ক্রাইম অ্যান্ড পানিশমেন্ট - দিমিত্রি সেতজারভ পরিচালিত ২০০৭ সালের টেলিচলচ্চিত্র। University of Minnesota – Study notes for Crime and Punishment Frank (1995), 96 "সংরক্ষণাগারভুক্ত অনুলিপি"। ১১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২২।  "সংরক্ষণাগারভুক্ত অনুলিপি"। ১১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২১ ফেব্রুয়ারি ২০২২।  উইকিউক্তিতে অপরাধ ও শাস্তি সম্পর্কিত উক্তির সংকলন রয়েছে। ইংরেজি ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: অপরাধ ও শাস্তি সমালোচনা University of Minnesota study guide Text and Analysis at Bibliomania ওয়েব্যাক মেশিনে আর্কাইভকৃত ১২ অক্টোবর ২০১৮ তারিখে পিডিএফ ডাউনলোড লিংক অনলাইন টেক্সট Crime and Punishment লিব্রিভক্সে পাবলিক ডোমেইন অডিওবই (ইংরেজি) গুটেনবের্গ প্রকল্পে Crime and Punishment A search engine for the novel's text Full text, translated by Constance Garnett Dual Language E-Book – Crime and Punishment English and Russian texts side-by-side (incomplete). Full text in the original Russian (রুশ) গুটেনবের্গ প্রকল্পে Crime and Punishment Lit2Go audiobook version of the Constance Garnett translation. মানচিত্র Crime and Punishment Map ওয়েব্যাক মেশিনে আর্কাইভকৃত ১৮ মে ২০১৮ তারিখে Mapping St. Petersburg - Crime and Punishment পর্যালোচনা Book Review of Crime and Punishment by TeenInk. Book Review - Crime and Punishment